钦定古今图书集成/理学汇编/经籍典/第138卷 > 《汉韩婴诗外传二》 > 《采菽》
## 钦定古今图书集成/理学汇编/经籍典/第138卷 > 《汉韩婴诗外传二》 > 《采菽》

问者不告，告者勿问；有诤气者勿与论，必由其道至，
然后接之，非其道则避之。故礼恭然后可与言道之
方，辞顺然后可与言道之理，色从然后可与言道之
极。故未可与言而言，谓之瞽；可与言而不与之言，谓
之隐。君子不瞽言，谨慎其序。《诗》曰：“彼交匪纾，天子所
予。”言必交吾志，然后予。